06/11/2018 | Administración LocalMunicipal
Camariñas
Bases e convocatoria para a concesión de subvencións ás comisións de festas patronais e populares para o ano 2018

Por acordo da Xunta de Goberno Local adoptado na sesión celebrada o 31 de outubro de 2018 aprobáronse as bases para a concesión de subvencións ás comisións de festas patronais e populares do concello de camariñas para o ano 2018. En cumprimento do disposto no artigo 17.2 da Lei 38/2003, do 17 de novembro, Xeral de Subvencións publícase o contido íntegro de tales bases: As presentes bases e convocatoria teñen por obxecto establecer os criterios e o procedemento para a concesión de subvencións en réxime de libre concorrencia ás comisións organizadoras das festas patronais e populares a celebrar no termo municipal de Camariñas, promovidas por asociacións e entidades sen ánimo de lucro, que poidan ser consideradas de interese social para o Concello de Camariñas, dirixidas á poboación en xeral, de acordo cos principios de publicidade, transparencia, obxectividade, igualdade e non discriminación. Poderán ser obxecto de subvención só a festa patronal ou popular máis importante de cada núcleo poboacional. Os núcleos poboacionais serán Camariñas, Buría, Xaviña, Santa Mariña, Ponte do Porto, Camelle e Arou. Por tradición serán as festas que se indican a continuación por orde cronolóxico: - San Xurxo en Buría do 21 ao 25 de abril do ano 2018. - San Pedro en Ponte do Porto do 27 de xuño de 2018 ao 1 de xullo de 2018. - Virxe do Carme en Camariñas do 14 ao 18 de xullo de 2018. - Santa Mariña en Santa Mariña do 18 ao 19 de xullo de 2018. - Santa María en Xaviña o 15 de agosto de 2018. - Virxe do Carme en Camelle do 3 ao 5 de agosto de 2018 - San Bartolo en Arou do 23 ao 25 de agosto de 2018. Serán gastos subvencionables os seguintes: · Os gastos por contratación de orquestras ou grupos musicais. Quedan excluídos das presentes bases e convocatoria, e por tanto non serán obxecto de subvención, as seguintes actividades e investimentos: · Os gastos de aluguer de xeradores e carpas. · Os gastos de contratación de grupos folclóricos, corais, bandas de música e similares, posto que existen axudas doustras administracións para estes conceptos. · Os gastos de contratación de espectáculos pirotécnicos. · Os gastos de pagos do SGAE e contratacións de seguros. · Os suministros de alimentos e bebidas. · Os gastos de investimentos: obras e bens inventariables. · Os gastos incompatibles coa aplicación orzamentaria á que se imputa o gasto destas bases e convocatoria. · Os impostos indirectos cando sexan susceptibles de recuperación ou compensación. · As actividades subvencionadas, no mesmo exercicio, a través doutras convocatorias de subvencións do Concello de Camariñas, ou a través de convenios asinados co Concello. · As actividades deportivas, así como de calquera outra índole que non estea comprendida no obxecto da subvención. · Os gastos de funcionamento das entidades e os gastos correntes. · As viaxes de lecer, as excursións, así coma as actividades culturais. O crédito global que se dispón para o outorgamento destas subvencións será de 18.800 euros, con cargo á partida 334.48000 do orzamento vixente. Tendo en conta o carácter de concorrencia competitiva destas bases e convocatoria, no caso de que o importe das axudas correspondentes ás solicitudes recibidas supere a dotación orzamentaria disposta, reducirase a contía subvencionable de maneira proporcional entre as beneficiarias, de tal xeito que non se supere a cantidade consignada para tal fin. En ningún caso o importe da subvención poderá ser de tal contía que, en concorrencia con subvencións ou axudas doutras Administracións Públicas ou doutros entes públicos ou privados, supere o custo total da actividade que vai desenvolver a entidade beneficiaria. Se así fora, este feito daría lugar a unha modificación da resolución da concesión. Así mesmo, calquera alteración das condicións para a concesión das subvencións poderá dar lugar á modificación do acordo de concesión. Declárase a compatibilidade con outras subvencións, axudas, ingresos ou recursos para a mesma finalidade, procedentes de calquera Administración ou ente público ou privado, nacional, da Unión Europea ou de organismos internacionais, salvo as subvencións concedidas polo Concello. Terán a consideración de beneficiarios as persoas que organicen a festa obxecto da subvención. Ditas persoas deberán ser persoas xurídicas legalmente constituídas coma asociacións, ou comisións de festas que deberán cumprir os seguintes requisitos: a) Carecer de fins de lucro. b) Desenvolver as súas actividades no ámbito territorial do Concello de Camariñas. c) Non ter pendente de xustificación ningunha subvención ou axuda ante o Concello de Camariñas para o mesmo obxecto para o que se solicita a nova subvención. d) Estar ao corrente das súas obrigas tributarias estatais, autonómicas, co Concello e coa Seguridade Social. En ningún caso poderán ser beneficiarias das subvencións reguladas nestas bases e convocatoria aquelas nas que se dea algunha das circunstancias que recolle o artigo 10 da Lei 9/2007, de 13 de xuño, de subvencións de Galicia. Quedan excluídas destas bases e convocatoria aquelas actividades ou programas que veñan regulados noutras convocatorias do Concello de Camariñas. De acordo co artigo 11 da Lei 38/2003, de 17 de novembro, xeral de subvencións, prevese expresamente que poidan ser beneficiarios tamén as agrupacións de persoas físicas ou xurídicas, públicas ou privadas, as comunidades de bens ou calquera outro tipo de unidade económica ou patrimonio separado que, aínda carecendo de personalidade xurídica organice as devanditas festas, sempre e cando cumpran os requisitos deste artigo. As entidades interesadas en acollerse aos beneficios destas bases e convocatoria presentarán as solicitudes no Rexistro de Entrada do Concello de Camariñas dirixidas á Alcaldesa, ou a través de calquera das formas sinaladas no artigo 16.4 da Lei 39/2015, do 1 de outubro, do procedemento administrativo común das Administracións Públicas, no modelo normalizado que se facilitará no propio Rexistro. A documentación presentada será a recollida no Anexo a estas bases e convocatoria. Xunto coa mesma deberá achegar a fotocopia do DNI do representante e, no seu caso, do CIF da entidade que solicita a subvención. Non se terán en conta as solicitudes que se reciban fóra de prazo, con independencia do procedemento que se empregue, nin as que non se presenten no modelo oficial. Se o escrito de solicitude non reunise os datos de identificación ou calquera dos previstos no artigo 68 da Lei 39/2015, do 1 de outubro, do procedemento administrativo común das Administracións Públicas, requirirase á interesada para que no prazo de 10 días hábiles, emende as faltas ou achegue os documentos preceptivos, indicando que, no caso de non o facer, desistirá da súa petición, logo de se emitir a correspondente resolución. Estas bases e convocatoria publicaranse na páxina web do Concello de Camariñas e no Boletín Oficial da Provincia. O prazo de solicitude é de 10 días naturais contados a partir do día seguinte ao da publicación do extracto da convocatoria no Boletín Oficial da Provincia. As subvencións consistirán nunha aportación directa, lineal e sen vencellamento ao importe das actividades a financiar, sempre que concorran os requisitos establecidos na presente convocatoria. As subvencións poderán financiar ata o 35% das actividades propostas. Establécese unha subvención mínima de 300,00 euros e unha máxima de 10.000,00. Serán asignadas en base a un único criterio: os habitantes censados en cada lugar ou parroquia en que se celebren os festexos, de acordo co seguinte baremo: No Concello de Camariñas existen catro parroquias e dentro delas hai unidades poboacionais e viarios. En aplicación do anterior, e considerando as cifras de habitantes reflexadas no censo municipal con data de 26/10/2018, as axudas máximas a percibir ao amparo da presente convocatoria resultan ser as seguintes: A poboación indicada no núcleo CAMARIÑAS calculouse restando á parroquia de Camariñas a poboación do núcleo BURÍA que se define a continuación. O núcleo BURÍA era un núcleo tradicional existente antes do ano 2000. Na renovación padronal do 1/5/1996 inicialmente existía a Sección 2 do Distrito 1 integrada polos lugares tradicionalmente coñecidos como Buría, que posteriormente con data 1/6/2000 integraron a Sección 6 formada por varias vías de Camariñas. Esta Sección 2 orixinaria fórmano os lugares de Cabo Vilán, As Carballas, Cotariño, Lingundi, Mourín, Pións, Portocelo, Agrelo, Area da Vila, Buría, Cabreira, Cancela, Cotro, Fonte Barreira, Millarenga, Monte San Pedro, Outeiro, Pista a Mourín, Riás, a praza San Xurxo, a ronda San Xurxo, as rúas Estrella de Cándido e Verónica, a avenida de Cedeira e os pares da rúa Virxe do Monte. A poboación indicada no núcleo XAVIÑA calculouse restando á parroquia de Xaviña a poboación da unidade poboacional Santa Mariña. A poboación indicada no núcelo SANTA MARIÑA representa integramente a unidade poboacional Santa Mariña. A poboación indicada no núcleo A PONTE DO PORTO representa integramente a parroquia de A Ponte do Porto. A poboación indicada no núcleo CAMELLE calculouse restando á parroquia de Camelle as unidades poboacionais Arou e Lazo. A poboación indicada no núcleo AROU calculouse sumando as unidades poboacionais Arou e Lazo. Unha determinada festa só poderá ser subvencionada a través dunha única comisión/asociación. Pola súa banda, unha comisión ou asociación so poderá solicitar subvención para unha festa. No caso de que sumadas todas as cantidades propostas como subvención para as distintas propostas, excedan a consignación total, modificaríanse as mesmas aplicando reducións proporcionais a cada unha delas, para que a suma total non exceda da cantidade recollida no artigo terceiro. A instrución do procedemento corresponderalle á/ao funcionaria/o designado para o efecto, en diante Instrutor/a, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales formulará a proposta de resolución. Tamén será a persoa encargada de requirir ás entidades solicitantes a emenda das deficiencias. Logo de que o/a Instrutor/a avalíe as solicitudes segundo os criterios, formas e prioridades establecida nestas bases e convocatoria, elevarase a unha comisión de avaliación integrada pola Alcaldesa, Dona Sandra Insua Rial, que actuará de presidenta, o Concelleiro de Cultura Don Sergio Caamaño Fernández, o Concelleiro de Deportes Don José Manuel Canosa Campaña, o Concelleiro de Urbanismo Don Juan Carlos Canosa Marcote e o/a Instrutor/a designado pola Alcaldesa, que actuará como Secretario/a con voz pero sen voto. No caso de ausencia dalgún dos seus membros será substituída/o por quen propoña a Alcaldía. A acta recollerá o debatido na correspondente comisión. O/A Instrutor/a, tras a acta da comisión, formulará a proposta de resolución provisional debidamente motivada. No caso de que na valoración a comisión ou o/a Instrutor/a utilizaran datos diferentes dos achegados polas entidades, abrirase un prazo de cinco días para que todas as entidades interesadas poidan presentar as alegacións que estimen oportunas. Logo de examinar as alegacións presentadas, de ser o caso, o órgano instrutor formulará a proposta de resolución definitiva. De non presentarse alegacións, ou no caso de que este trámite non fose necesario, de conformidade con este artigo, a proposta de resolución provisional terá o carácter de definitiva, e as entidades solicitantes para as que se propón a concesión de subvencións deberán expresar a súa contía, especificando a súa avaliación e os criterios de valoración seguidos para efectuala. Xunto coa proposta, o/a Instrutor/a emitirá un informe no que se estableza que da información que consta no seu poder despréndese que as entidades beneficiarias cumpren con todos os requisitos necesarios para acceder ás subvencións. O Concello de Camariñas poderá, en calquera momento do procedemento do expediente administrativo da subvención, solicitar maior información ou verificar calquera aspecto relacionado coa solicitude subvencionada. Posteriormente, a proposta pasará á Intervención Municipal para que realice a súa fiscalización, de acordo co Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das facendas locais. A partir da proposta e tras o informe da Intervención Municipal, a Alcaldía concederá as subvencións mediante Resolución na que se especifique a relación de entidades ás que se lles concede a axuda e a desestimación das restantes solicitudes. Contra este acordo, que esgota a vía administrativa, poderase interpoñer recurso potestativo de reposición ante o mesmo órgano que ditou o acto, no prazo dun mes dende o día seguinte ao da súa notificación, de acordo co establecido no artigo 123.1 da Lei 39/2015, do 1 de outubro, do Procedemento Administrativo Común das Administracións Públicas, ou ben directamente recurso contencioso-administrativo ante o Xulgado do Contencioso-Administrativo de Vigo, dentro do prazo de dous meses contados dende o día seguinte ao da súa notificación, conforme aos artigos 8.1 e 46.1 da Lei 29/98, do 3 de xuño, Contencioso-Administrativa. O acordo de concesión non terá que distribuír obrigatoriamente a totalidade do crédito. O prazo máximo para resolver será dun mes contado a partir da finalización do prazo para a solicitude das subvencións. Transcorrido o devandito prazo, as entidades solicitantes ás que non se lles notifique resolución expresa, entenderán que a súa solicitude foi denegada. O outorgamento das subvencións notificarase ás entidades interesadas de acordo co establecido nos artigos 40, 41, 42 e 43 da lei 39/2015, do 1 de outubro, do procedemento administrativo común das administracións públicas. Se no prazo de dez días a entidade beneficiaria non manifestara o contrario, entenderase que acepta a subvención e queda suxeita ás obrigas derivadas da normativa sobre axudas e subvencións a entidades sen fins de lucro. As entidades beneficiarias das subvencións terán que aterse ás seguintes obrigas unha vez aceptada a subvención: 1. Cumprir co obxectivo, realizar a actividade e adoptar o comportamento que fundamenta a concesión das subvencións de acordo coa memoria presentada.2. Xustificar ante o Concello de Camariñas o cumprimento dos requisitos e condicións, así como a realización da actividade e o cumprimento da finalidade pola que se concedeu a subvención.3. Someterse ás actuacións de comprobación e control financeiro que poidan realizar os órganos de control competentes, achegando canta información lle sexa requirida no exercicio das actuacións anteriores.4. Conservar os documentos xustificativos da aplicación dos fondos recibidos, incluídos os documentos electrónicos, en tanto poidan ser obxecto das actuacións de comprobación e control.5. Comunicar ao Concello de Camariñas a obtención doutras subvencións, axudas, ingresos ou recursos para a mesma finalidade. Esta comunicación deberá efectuarse tan pronto como se coñeza.6. Acreditar que se atopa ao corrente no cumprimento das súas obrigas tributarias e fronte á Seguridade Social.7. Facer constar, naquelas actividades que así o permitan, que contan coa subvención do Concello de Camariñas. Deberá figurar a colaboración do Concello de Camariñas en calquera dos soportes publicitarios da actividade subvencionada.8. Proceder ao reintegro dos fondos percibidos nos supostos contemplados no artigo 38 da Lei 9/2007, do 13 de xuño, de Subvencións de Galicia.9. Desenvolver a actividade subvencionada no termo municipal de Camariñas.10. As persoas xurídicas deberán estar validamente constituídas e rexistradas.11. As publicacións, carteis, publicidade e toda a produción escrita de todas as actividades subvencionadas polo Concello de Camariñas estarán sempre en lingua galega e respectarán rigorosamente a toponimia oficial de acordo coa Lei 3/83, do 15 de xuño, de Normalización Lingüística. A xustificación deberá presentarse no Rexistro Xeral do Concello de Camariñas, no prazo dos 10 días naturais seguintes a data de finalización da actividade subvencionada que conste no Anexo II da solicitude, salvo que este prazo superase a data do 15 de decembro no que sería éste a data límite de xustificación. Este prazo poderá prorrogarse ata un máximo de quince días naturais a petición razoada da entidade solicitante, e sempre que así o acorde o órgano que concedeu a subvención, contando os quince días dende a notificación do acordo da prórroga. Para isto, a petición da prórroga realizarase antes da finalización do prazo da xustificación da subvención. Este prazo entenderase sen prexuízo do prazo de cinco días que se concederá no caso de presentación incompleta ou defectuosa para a súa rectificación. A xustificación, que será obrigatoria para o libramento dos fondos por parte do Concello, suporá a acreditación do cumprimento do obxecto da subvención concedida. Coa xustificación deberase acompañar o importe do resto dos fondos que financien a actividade subvencionada, así como a súa procedencia. A xustificación, que será responsabilidade da entidade declarante, farase coa presentación no Rexistro de entrada do Concello do formulario correspondente, debidamente cuberto, que conterá a documentación xustificativa dos gastos realizados e a certificación da actividade realizada coa finalidade para a que foi concedida a subvención. As entidades beneficiarias presentarán unha declaración responsable de acordo co establecido no artigo 24.5 do Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións. Se a entidade beneficiaria fose debedora con motivo dunha débeda vencida, líquida e esixible, a Alcaldía poderá acordar a compensación. Con carácter xeral, a xustificación realizarase mediante facturas orixinais ou compulsadas directamente relacionadas co obxecto da subvención, e no seu caso, correspondentes ao período para o que esta foi concedida. Acompañarase cada factura co documento bancario que xustifique o seu pago. No caso de que a entidade beneficiaria xustifique a subvención mediante facturas compulsadas, deberá presentar as facturas orixinais para que conste nelas o selo do Concello no que se indique que estas foron utilizadas para xustificar unha subvención do Concello. As facturas deberán conter os seguintes datos: 1.—Emisión da persoa ou entidade beneficiaria con especificación do seu NIF ou CIF e enderezo fiscal.2.—Identificación completa do/a provedor/a, especificando a súa denominación, NIF ou CIF e enderezo fiscal.3.—Número de factura.4.—Lugar e data da emisión da factura.5.—Descrición suficiente do servizo prestado.6.—Período que corresponda. Só serán gastos subvencionables os relacionados no artigo 2 destas Bases. Os documentos xustificativos corresponderán a gastos realizados dende o comezo das actividades subvencionadas ata que finalice o prazo de xustificación. En ningún caso se admitirán como xustificantes de gastos as cantidades satisfeitas ao Concello de Camariñas polo uso das instalacións, nin como de calquera tributo ou prezo público satisfeito ao Concello. Tampouco serán gastos xustificables os xuros debedores de contas bancarias, os xuros, recargas e sancións administrativas e os gastos de procedementos xudiciais. Non serán gastos xustificables as bebidas alcohólicas, tabaco ou calquera outro produto considerado nocivo para a saúde. Tampouco as facturas relativas a alimentos e bebidas. Se as axudas doutras Administracións Públicas son superiores ás previstas ou declaradas pola entidade beneficiaria no momento da solicitude e fan que superen, xunto coa subvención destas bases e convocatoria, a contía total de gastos, o importe da subvención verase reducido na cantidade que corresponda para que o gasto non sexa inferior ás axudas. Vista a documentación xustificativa presentada, o órgano instrutor do artigo oitavo avaliará se, coa xustificación presentada por cada entidade beneficiaria, se cumpre coa finalidade básica da subvención. Posteriormente, de ser favorable a valoración, as xustificacións e a proposta que se elaborará a partir das mesmas serán fiscalizadas pola Intervención Municipal. Tras a xustificación, a proposta e a fiscalización da Intervención Municipal, o órgano competente resolverá facendo mención expresa a que se comprobou a realización da actividade e o cumprimento da xustificación, e nese caso proporase que se lle recoñeza a obriga e que se efectúe o correspondente pagamento. O pagamento da subvención alcanzará o 35% do importe xustificado, sendo o límite a cantidade concedida. No caso de que a entidade beneficiaria non xustifique a totalidade do gasto da subvención concedida, realizarase o libramento dos fondos polo importe xustificado, sempre e cando se cumpran co resto dos requisitos destas bases e convocatoria. Se non se presenta a xustificación dentro do prazo (inicial ou prorrogado), por resolución da Alcaldía iniciarase o expediente de anulación do correspondente compromiso por revogación da concesión da subvención. Procederase á publicación na páxina web do Concello de Camariñas, e no BOP da Provincia. As axudas concedidas deberán devolverse ou reintegrarse nos seguintes casos: 1. A declaración xudicial ou administrativa de nulidade ou anulación de subvención, que levará consigo a obriga de devolver as cantidades percibidas.2. Tamén procederá o reintegro das cantidades percibidas e a esixencia dos xuros de mora correspondentes nos casos sinalados nos artigos 36 e seguintes da Lei 9/2007, de 17 de novembro, Xeral de Subvencións, dende o momento do pagamento da subvención ata a data na que se acorde a procedencia do reintegro. As cantidades devoltas terán carácter de dereito público. O Concello de Camariñas, a través da Intervención Municipal, poderá realizar as comprobacións que estime oportunas respecto das actividades subvencionadas e terá acceso a toda a súa documentación xustificativa. Asemade será de aplicación o Título III da Lei 9/2007, do 13 de xuño, de subvencións de Galicia. Estas bases e convocatoria quedan en materia de infraccións e sancións ao disposto no Título IV da Lei 9/2007, do 13 de xuño, de subvencións de Galicia. Estas bases e convocatoria e as subvencións que se concedan de acordo con elas efectuaranse de conformidade coa normativa aplicable seguinte: 1.—Lei 9/2007, do 13 de xuño, de subvencións de Galicia.2.—Lei 38/2003, do 17 de novembro, Xeral de Subvencións.3.—Lei 7/1985, do 2 de abril, Reguladora das Bases de Réxime Local.4.—Lei 5/1997, do 22 de xullo, da Administración Local de Galicia.5.—Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora de Facendas Locais.6.—Real Decreto 887/2006, do 21 de xullo, polo que se aproba o regulamento da Lei 38/2003, do 17 de novembro, Xeral de Subvencións.7.—As Bases de execución do Orzamento do Concello de Camariñas.8.—Demais normativa aplicable. Datos da entidade solicitante Datos da persoa representante da entidade Proxecto subvencionable Fotocopia da Tarxeta de Identificación Fiscal da entidade solicitante. Fotocopia do DNI da persoa representante. Memoria explicativa do proxecto (Anexo II). Declaración responsable (Anexo III). Declaración responsable de estar ao corrente das obrigas tributarias (Anexo IV). Constitución de persoas físicas ou agrupación de persoas físicas sen personalidade xurídica (Anexo V). De conformidade co establecido no Regulamento 2016/679 do 27 de abril de 2016 relativo á protección das persoas físicas no que respecta ao tratamento de datos persoais e á libre circulación destes datos, informámolo de que este Concello é o responsable do tratamento e garda dos datos achegados na instancia e na documentación que lle acompaña. A finalidade do tratamento dos datos é a xestión deste procedemento. Os datos persoais non serán comunicados a un terceiro, a non ser que deban facilitarse en cumprimento dunha obrigación legal. Os datos serán conservados o tempo necesario para poder levar a cabo o rexistro e as accións para as que se lle solicitou o consentimento. Pode retirar o consentimento, no caso de que o outorgara, en calquera momento, podendo exercitar os seus dereitos de acceso, rectificación, supresión, limitación, oposición e portabilidade, cando este último legalmente proceda, enviando unha comunicación ao enderezo electrónico: correo@camarinas. net Así mesmo, infórmaselle do dereito para presentar unha reclamación ante a Axencia Española de Protección de Datos C/ Jorge Juan, 6, 28001 Madrid (www.agpd.es) Camariñas,. de. de 2018 Sinatura:. SRA. ALCALDESA-PRESIDENTA DO ILMO. CONCELLO DE CAMARIÑAS Denominación e descripción Camariñas,. de. de 2018 Sinatura:. SRA. ALCALDESA-PRESIDENTA DO ILMO. CONCELLO DE CAMARIÑAS Don/Dona. con NIF. en calidade de representante da entidade. DECLARA 1.- Que acepto, despois de ler e coñecer, as Bases da convocatoria de subvencións do Ilmo. Concello de Camariñas para o ano 2018.2.- Que esta entidade non está incursa en ningunha das prohibicións recollidas nos parágrafos 2 e 3 do artigo 10 da Lei 9/2007, do 13 de xuño, de subvencións de Galicia.3.- Que o conxunto das axudas solicitadas, concedidas e/ou percibidas para a festa pola que se solicita subvención, procedentes de administracións públicas ou doutros entes públicos ou privados, nacionais ou internacionais, ademais das previstas nestas Bases, son as seguintes:  Ningunha outra axuda ou subvención.  Outras axudas ou subvencións.(sinalar a que proceda) 4.- Que son certos os datos declarados nestas bases e Convocatoria. Camariñas,. de. de 2018 Sinatura:. SRA. ALCALDESA-PRESIDENTA DO ILMO. CONCELLO DE CAMARIÑAS Don/Dona. con NIF. en calidade de secretario/a da Entidade……………………………………………………………………… - Que esta entidade está ao corrente das súas obrigas tributarias e fronte á Seguridade Social, o que asino en cumprimento da letra E) do apartado 2º do Artigo 10 da Lei 9/2007, do 13 de xuño, de subvencións de Galicia. - Que é unha entidade sen ánimo de lucro. - Que esta entidade ten debidamente xustificadas as subvencións concedidas en anteriores convocatorias, ou ten solicitada unha prórroga debidamente xustificada e aprobada, ou ben ten presentada unha renuncia por escrito - Que a festa viuse celebrando ininterrumpidamente os cinco últimos anos. Camariñas,. de. de 2018 Visto e prace Asdo.: A/O Presidenta/e A/O Secretaria/o SRA. ALCALDESA-PRESIDENTA DO ILMO. CONCELLO DE CAMARIÑAS O abaixo asinante DECLARA: · Que con data _________ procedeuse a constituír _____________________________, composta dos seguintes membros: · Que nesta data nomeouse a Don/Dona…………………………………………………. como representante desta COMISIÓN para as relacións co Concello de Camariñas. · Que esta Comisión se compromete a levar a cabo as actividades recollidas nas bases reguladoras das subvencións. · Que segundo dispón o artigo 11 da Lei xeral de subvencións todos os membros asumen o mesmo compromiso de execución da festa subvencionada e que o importe da subvención se entenderá outorgada ó representante da Comisión. · Así mesmo, todos os abaixo asinantes declaran: 1) Atoparse ao corrente nas súas obrigas co Concello de Camariñas.2) Atoparse ao corrente nas súas obrigas tributarias e coa Seguridade Social.3) Non atoparse incurso en ningunha causa de incompatibilidade ou incapacidade para recibir axudas de administracións públicas. Camariñas,. de. de 2018 Asinado:. SRA. ALCALDESA-PRESIDENTA DO ILMO. CONCELLO DE CAMARIÑAS Que no ano 2018 obtivo unha subvención do Concello de Camariñas por un importe de ________________ euros, para a realización de festas patronais ou populares. Que a entidade cumpriu con todas as obrigas da base 11 das Bases de subvencións. Que conforme ás Bases Reguladoras para a concesión de subvencións para as comisións de festas patronais ou populares, lle sexa satisfeita a axuda co fin de sufragar o custo da festa subvencionada.  Designación de conta bancaria e comunicación de baixa de datos bancarios (Anexo VIII).  Memoria da festa subvencionada (Anexo VIII).  Certificación doutras axudas (Anexo IX).  Declaracións responsables (Anexo X).  Facturas (orixinais ou compulsadas), acreditativas dos gastos realizados, así coma o seu pagamento. No caso de que se presenten fotocopias compulsadas deberá presentar as facturas ou nóminas orixinais para que conste nelas selo do Concello no que se indique que estas foron utilizadas para xustificar unha subvención do Concello. Camariñas, ……. de ………………… de 2018 Sinatura do/a Presidente/a ou o/a representante legal SRA. ALCALDESA-PRESIDENTA DO ILMO. CONCELLO DE CAMARIÑAS Camariñas,. de. de 2018 Sinatura:. (Sinatura do acredor ou representante) SRA. ALCALDESA-PRESIDENTA DO ILMO. CONCELLO DE CAMARIÑAS Camariñas,. de. de 2018 Asdo.:.(representante da entidade) SRA. ALCALDESA-PRESIDENTA DO ILMO. CONCELLO DE CAMARIÑAS Don/a __________________________________________________________________, presidente/a ou representante legal de _________________________________________, solicitante das axudas do Concello de Camariñas para as comisións de festas patronais ou populares no ano 2018, e en relación a outras axudas solicitadas, tanto as aprobadas ou concedidas como as pendentes de resolución, para a mesma finalidade, das distintas administracións públicas competentes ou das súas entidades vinculadas ou dependentes,  Non se me concedeu ningunha outra axuda para esta mesma finalidade  Si se me concedeu axuda para esta mesma finalidade E para que así conste para os efectos oportunos, asina o/a presidente/a ou o/a represente legal Camariñas,. de. de 2018 SRA. ALCALDESA-PRESIDENTA DO ILMO. CONCELLO DE CAMARIÑAS DECLARO RESPONSABLEMENTE que nin a asinante da declaración, nin a entidade á que represento, nin ningún dos seus administradores ou representantes, están incursos en suposto ningún dos que se refire o artigo 13 da Lei Xeral de Subvencións Públicas. DECLARO RESPONSABLEMENTE que non forma parte dos Órganos de Goberno ou Administración da entidade ningún membro que se atope nos supostos recollidos na Lei 53/1984, do 26 de decembro, de incompatibilidades do persoal ao servizo das Administracións Públicas ou tratarse de calquera dos cargos electivos regulados na Lei Orgánica 5/1985, do 19 de xuño, do réxime electoral xeral, nos termos establecidos na mesma. DECLARO RESPONSABLEMENTE que a entidade atópase ao corrente no cumprimento das obrigas tributarias coa Facenda estatal, coa Facenda autonómica, coa Recadación Municipal e coa Seguridade Social. DECLARO RESPONSABLEMENTE que en cumprimento do artigo 25 do Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións, non ter incumprida ningunha obriga por reintegro de subvencións. AUTORIZO ao órgano que xestione a subvención a conseguir os datos que estean en poder da administración que fosen necesarios para comprobar a veracidade das declaracións realizadas. Camariñas,. de. de 2018 Asinado: SRA. ALCALDESA-PRESIDENTA DO ILMO. CONCELLO DE CAMARIÑAS Camariñas, 31 de Outubro de 2018 A Alcaldesa, Asdo.: Sandra Insua Rial